Document ID: 31998R2787

ΚΑΝΟΝΙΣΜΟΣ (ΕΚ) αριθ. 2787/98 ΤΗΣ ΕΠΙΤΡΟΠΗΣ της 22ας Δεκεμβρίου 1998 για την τροποποίηση του κανονισμού (ΕΟΚ) αριθ. 1481/86 περί καθορισμού των τιμών των νωπών ή διατηρημένων διά απλής ψύξεως ολόκληρων σφαγίων αμνών που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολόκληρων σφαγίων προβάτων εντός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2467/98 του Συμβουλίου, της 3ης Νοεμβρίου 1998, περί κοινής οργανώσεως αγοράς στον τομέα του προβείου και αιγείου κρέατος (1), και ιδίως το άρθρο 4 παράγραφος 5,
Εκτιμώντας:
ότι ο κανονισμός (ΕΟΚ) αριθ. 1481/86 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 383/98 (3), θεσπίζει τους κανόνες για τον καθορισμό των τιμών των νωπών ή διατηρημένων διά απλής ψύξεως ολόκληρων σφαγίων αμνών που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολόκληρων σφαγίων προβάτων εντός της Κοινότητας 7
ότι οι συντελεστές που χρησιμοποιούνται για τον υπολογισμό της τιμής των σφαγίων προβάτων στις αντιπροσωπευτικές αγορές της Κοινότητας θα πρέπει να προσαρμοστούν με γνώμονα τα διαθέσιμα στοιχεία σχετικά με την παραγωγή προβείου κρέατος 7
ότι οι συντελεστές στάθμισης που χρησιμοποιούνται για τον καθορισμό των τιμών που διαπιστώνονται στις αντιπροσωπευτικές αγορές των κρατών μελών θα πρέπει να προσαρμοστούν ώστε να αντικατοπτρίζουν τη σχετική σημασία των εν λόγω αγορών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβάτων και αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1481/86 τροποποιείται ως εξής:
1. Το παράρτημα Ι αντικαθίσταται από το παράρτημα Ι του παρόντος κανονισμού.
2. Το παράρτημα ΙΙ σημείο Ζ.1 αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή του έτους εμπορίας 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1998.

Labels: 2
17